Diari Oficial de la Generalitat Valenciana


Sumari del DOGV 5893, del 14-11-2008 (2008/13372)

Informació pública del projecte de liquidació definitiva del Programa d'Actuació Integrada per al Desenvolupament de la Unitat d'Execució P2 de les normes subsidiàries de planejament de Xaló.
-----------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5893

Data del DOGV
:   14-11-2008

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2008/13586


Data del document
:   08-09-2008

Organisme emissor
:   Murtes Iniciatives Urbanes i Gestio, SL

Tipus de document
:   Anunci

Descriptors 

:   * Xaló
    * pla d'urbanisme
    * empresa privada

Informació pública del projecte de liquidació definitiva del Programa d'Actuació Integrada per al Desenvolupament de la Unitat d'Execució P2 de les normes subsidiàries de planejament de Xaló. [2008/13051]  
María B. Cristóbal Escrig, administradora de la mercantil Murtes, Iniciatives Urbanes i Gestió, SL, fa saber que:  
Jaime Castells Mengual, alcalde president de l'Ajuntament de Xaló, el dia de hui, ha disposat:  
Donat compte de l'escrit (RE núm. 2006, de data 30.07.2008), presentat per la mercantil Murtes, Iniciatives Urbanes i Gestió, SL, agent urbanitzador de la unitat d'execució P-2 de les normes subsidiàries de planejament municipal de Xaló, en què sol·licita que, previs els tràmits oportuns, se sotmeta a informació el projecte de liquidació definitiva del Programa d'Actuació Integrada de la UE-P2.  
A petició de l'entitat promotora, i segons el seu parer, en compliment d'allò que s'ha disposat en de l'article 168.3 de la Llei 16/2005, de 30 de desembre, Urbanística Valenciana i articles 381 i 387 i següents del Decret 67/2006, de 19 de maig, Reglament d'Ordenació i Gestió Territorial, modificat parcialment pel Decret 36/2007, i fent ús de les competències que tinc conferides i que m'atribuïx la legislació vigent, resolc:  
Primer  
Sotmetre a informació pública, prèvia notificació als interessats, el projecte de liquidació definitiva del Programa d'Actuació Integrada per al Desenvolupament de la Unitat d'Execució P2 de les normes subsidiàries de planejament de Xaló presentat per la mercantil Murtes, Iniciatives Urbanes i Gestió, SL.  
Segon   
Procedir a la notificació a tots els titulars que s'acredite que puguen tindre algun dret reial sobre els immobles afectats per l'expedient de liquidació definitiva del programa, així com al domicili fiscal dels qui consten en el cadastre com a titulars de drets afectats per l'actuació esmentada en la present resolució.   
Tercer   
Expedir edicte d'informació pública que es farà públic en un diari d'informació general editat a la Comunitat Valencianament i posteriorment o simultàniament en el Diari Oficial de la Comunitat Valenciana, advertint de la possibilitat de formular al·legacions, observacions i suggeriments.   
El període d'informació pública serà d'un mes que començarà a computar-se a partir de la publicació de l'anunci corresponent en el Diari Oficial de la Comunitat Valenciana.   
Quart  
Durant aquest període el projecte es trobarà dipositat en les dependències municipals del carrer de l'Església, número 27, de Xaló, perquè els interessats puguen consultar-lo i formular les al·legacions, observacions i suggeriments que consideren convenients en l'indicat lloc i termini d'un mes, i podrà ser consultat els dies laborables de 09.00 a 14.00 hores.  
Quint  
Advertir que, quan els afectats manifesten discrepàncies respecte als costos pressupostats, l'administració actuant resoldrà demanant els informes que estime oportuns.   
A la vista de tot allò que s'ha actuat, l'administració actuant resoldrà sobre l'aprovació de l'expedient de retaxació de càrregues, en el termini màxim d'un mes des de la finalització del període d'informació al públic. En cas de silenci, este s'entendrà estimatori de la retaxació proposada per l'urbanitzador.  
La resolució de l'expedient es notificarà a tots els interessats i es publicarà en el Diari Oficial de la Comunitat Valenciana.  
Sext  
Se significa que contra la present resolució no es podrà interposar cap recurs administratiu ni jurisdiccional, al constituir un acte de tràmit que no decidix directament ni indirectament el fons de l'assumpte, no determina la impossibilitat de continuar el procediment i no produïx indefensió o perjuí irreparable a drets i interessos legítims.  
Xaló, 8 de setembre de 2008.- L'administradora: Mª Begoña Cristóbal Escrig.